প্রথম আসরে স্বাগতিক চট্টগ্রাম আবাহনী চ্যাম্পিয়ন হলেও এবার সেমি ফাইনাল থেকে বিতর্কিত রেফারিংয়ের কারণে বিদায় নিতে হয়েছে চ্যাম্পিয়ন। এমনকি গ্রুপ পর্ব থেকে বিদায় নেয় বিপিএল চ্যাম্পিয়ন ঢাকা আবাহনী এবং দেশের ঐতিহ্যবাহি দল ঢাকা মোহামেডান। ফাইনালে দেশীয় কোন দল না থাকায় ফাইনালে দর্শক খরার কথা বলছেন ক্রীড়া সংগঠকরা। তবে দেশীয় কোন দল না থাকাকেই সাফল্য হিসেবে দেখছেন আয়োজক কমিটির সদস্য সচিব শামসুল হক চৌধুরী এমপি। তিনি বলেন, ‘আমরা সুন্দর একটি টুর্নামেন্ট আয়োজন করতে চেয়েছি। দেশীয় দল ফাইনাল খেলবে এমন চিন্তা না করে আন্তর্জাতিক মানের একটি টুর্নামেন্ট উপহার দিতে চেয়েছি। এতে আমরা সফল হয়েছি। আশা করছি দেশী ক্লাব আছে কি না, নেই তা চিন্তা না করে ফাইনালে দর্শকরা উপস্থিত হবে।’